
SVy  ffpostel! 

tVed  fKirkens  generalkonference  Søndag  den  6. 
fHpril  1941  blev  Ældste  fHarold  <8ingham  Jtee 
udnævnt  som  fflpostel  i  afdøde  tHpostel  £Reed 
Smoots  Sted. 

Ældste  £ee  blev  født  i  eiifton,  3daho  den  28. 
SKarts  1899  og  er  saaledes  ^Kirkens  yngste  fffpostel 
gennem  en  længere  9iarrække.  Siden  Oprettelsen 
af  fKirkens  Sikkerhedsplan  i  1936  har  J&ldste 
<£ee  virket  som  direktør  herfor. 

Et  Budskab  til  alle  Mennesker. 
Hvad  er  Mennesket? 

Af   Dr.   John   A.   Widtsoe. 


Livets  næststørste  Spørgsmaal  blev  fremsat  af  den  gamle 
Salmist: 

„Naar  jeg  ser  din  Himmel,  dine  Fingres  Gerning,  Maanen  og 
Stjernerne,  som  du  beredte,  hvad  er  da  et  Menneske,  at  du  kom- 
mer ham  i  Hu,  og  et  Menneskes  Barn,  at  du  besøger  ham?"  — 
Salm.  8:  4-5. 

Det  er  kun  Spørgsmaalet  angaaende  Guds  Væsen,  der 
er  af  større  Betydning. 

Manglende  Evne  til  at  besvare  Spørgsmaalet  har  ofte 
bøjet  selv  den  inderligste  Tro.  —  Men  paa  den  anden  Side 
har  en  korrekt  Besvarelse  af  det  sat  Mennesker  og  Nati- 
oner i  Stand  til  at  bygge  deres  Fremtid  paa  en  sikker 
Grundvold.  Troen  har  altid  været  mest  effektiv,  naar  den 
har  været  ledsaget  af  en  Forstaaelse  af  Menneskets  Slægts- 
skab  med  Gud.  —  Vejen  ud  af  Verdens  Kaos,  Terror  og 
Fattigdom,  Sygdom  og  Krig,  maa  oplyses  af  en  Forstaaelse 
af  Menneskets  Hensigt  og  Bestemmelse. 

Mennesket  er  nemlig  et  af  Universets  evige  og  uforgæn- 
gelige   Realiteter.    Dets    Historie    hegynrier uendelig     langt 

tilbage j  _Ti_den,   før  Jorden  blevskabt;  dets  Liv  spænder 

over  Fortid,  Nutid  og  Fremtid,  derfor  tilhører  det  ogsaa 
Eyjghedjem  — 

I  Begyndelsen  var  Mennesket  hos  Gud,  —  et  Barn  af 
Gud,  skabt  af  ham.  Det  har  saaledes  en  guddommelig 
Oprindelse.  I  Forudtilværelsen  og  Aandeverdenen  øgedes 
dets  Kundskab  og  Magt,  og  som  en  Søn  eller  Datter  af 
vor  Fader  i  Himlen,  gik  det  fremad  i  aandelig  Udvikling. 
Til  Slut  blev  det  sat  paa  Jorden  efter  selv  at  have  god- 
kendt denne  Plan.  Mennesket  er  derfor  ikke  en  tilfældig 
Jordbeboer,  men  tværtimod  en  Skabning,  som  er  under- 
kastet baade  Plan  og  Udvikling. 

Som  et  Guds  Barn  er  Mennesket  i  Besiddelse  af  dets 
Faders  guddommelige  Egenskaber.  Indeni  det  ligger  Spiren 
til  ubegrænset  Udvikling.  Muligvis  repræsenterer  Mennesket 


87 

en  Gud  i  dets  Vorden.  Derfør  kan  det  stige  evigt  opad  i 
Udvikling  mod  det  Maal  at  blive  lig  dets  himmelske  Fader. 
Evig  og  guddommelig  er  Menneskets  Skæbne. 

Den  lange  Vej,  som  Mennesket  har  tilbagelagt  fra  dets 
svage  Begyndelse  og  til,  hvad  det  er  i  Dag,  er  et  Resultat 
af  Selvanstrengelse,  ledet  og  styret  af  Gud.  Men  dets 
Fremtid  ligger  i  pragtfulde  Riger,  højt  hævet  over  den 
menneskelige  Opfattelsesevne,  hvis  Grader  af  Herlighed 
ligeledes  vil  blive  et  Resultat  af  Menneskets  egne  Anstreng- 
elser. I  Sandhed,  Menneskets  Liv  og  hele  dets  Tilværelse 
følger  Udviklingens  Lov.  Men  Udvikling  er  altid  en  indre 
og  ikke  en  ydre  Proces.  —  Menneskets  stadige  større  Kund- 
skab er  ikke  noget,  der  er  paatvunget  det;  Frelse  er  et 
Resultat  af  Samarbejde  mellem  Gud  og  det  enkelte  Individ. 

Alle  Mennesker  er  Guds  Børn  og  saaledes  Brødre.  Et- 
hvert Menneske,  rigt  eller  fattigt,  har  den  samme  Oprind- 
else, hvad  Race  det  end  tilhører,  og  er  ogsaa  underkastet 
den  samme  Udviklingslov.  Himlen  og  Jorden  blev  skabt 
og  Frelsningsplanen  blev  tilvejebragt  for  hvert  eneste  Medlem 
af  den  menneskelige  Familie.  Gud  er  ikke  blot  Fader  til 
nogle;  men  han  er  alle  Menneskers  Fader,  og  han  har 
lige  stor  Kærlighed  til  alle  sine  Børn.  —  Eftersom  Frels- 
ningsplanen er  til  for  alle,  er  den  først  fuldendt,  naar  den 
er  blevet  antaget  af  alle.  At  frelse  hver  eneste  Sjæl  angaar 
altsaa  os  alle.  Derfor  er  hvert  Menneske  direkte  ansvarlig 
for  sin  Broder. 

Hvis  denne  Opfattelse,  som  viser  det  enkelte  Menneskes 
umaadelige  Betydning,  blev  fuldtud  forstaaet,  da  vilde  den 
Maade,  som  Menneskene  behandler  hinanden  paa,  blive 
væsentlig  forandret.  Umenneskelige  Gerninger  vilde  snart 
forsvinde  fra  Jorden.  Bestialske  Love  vilde  blive  erstattet 
af  Guds  Lov.  Kærligheden  vilde  triumfere  over  Hadet.  Og 
Historien  kan  fortælle  os,  at  Nationer,  som  har  været  i 
Stand  til,  om  ikke  mere  end  delvis,  at  opdage  Guds  sande 
Væsen,  har  gjort  de  største  Fremskridt  og  bestaaet  længst. 

Smaa  Mennesker,  som  forsøger  at  udnytte  hinanden; 
Herskere,  som  ser  paa  deres  Undersaatter  som  Bønder 
i  et  Skakspil;  Nationer,  som  tøjlesløst  kaster  Tusinder  af 
Mennesker  ud  i  Krig  for  at  blive  lemlæstet  eller  dræbt,  — 

disse  vilde  vakle  i  deres  djævelsk  udtænkte  Planer  ved 
Kundskaben  om  hvert  Menneskes  guddommelige  Oprindelse 
og  dets  Slægtskab  med  Gud.  Der  vilde  blive  større  Ret- 
færdighed paa  Jorden.  Vi  snakker  saa  meget  om  Menne- 
skets Broderskab;  men  sandt  Broderskab  kan  kun  blive 
virkeliggjort  ved,  at  vi  anerkender  alle  Mennesker  for  at 
være  vore  Brødre  og  giver  dem  lige  Rettigheder  med  os. 
Da  vilde  vi  forstaa  hvert  Menneskes  medfødte  Storhed 
og  Evnerne,  som  selv  det  fattigste  Menneske  er  udstyret 
med  for  at  naa  de  uendelige  høje  Maal.  En  saadan  Kund- 
skab udbredt  over  den  ganske  Jord,  vilde  forædle  den  in- 
dividuelle Opførsel  og  faa  Menneskene  til  at  tænke,  førend 
de  gik  over  til  Handling.  Desuden  vilde  den  ogsaa  hjælpe 
til  med  at  bevare  Freden,  det,  som  Verden  behøver  aller- 
mest. 

Sansen  for  den  enkeltes  Ansvar  vokser  ved  Forstaaelsen 
af  Menneskets  Slægtskab  med  dets  Medmennesker  og  Gud. 
Det  er  en  tvingende  Nødvendighed  for  Verden,  at  Menne- 
sket forstaar  sit  personlige,  individuelle  Ansvar.  Som  Men- 
neskene er,  saaledes  er  Samfundet.  En  retfærdig  Nation  er 
ikke  andet  end  en  Samling  retfærdige  Mennesker.  —  Na- 
tional Velstand  er  ikke  andet  end  Summen  af  personlig 
Velstand.  Hvis  hvert  Menneske  vilde  sørge  for  sig  og  sine, 
vilde  alle  Verdens  Problemer  være  løst.  Man  taler  saa 
meget  om  Statsunderstøttelse  eller  anden  organiseret  Hjælp 
for  at  tilfredsstille  vore  timelige  saavel  som  aandelige  Be- 
hov; men  i  Virkeligheden  maa  vore  største  Behov  blive 
tilfredsstillet  af  os  selv,  inden  i  os.  Det  at  støtte  sig  til 
andre  og  faa  Hjælp  svækker  Sjælsstyrken.  Ved  Selvan- 
strengelse vil  Mennesket  opnaa  dets  højeste  Herlighed. 
Den  kan  ikke  iføres  det  af  andre  som  en  Kappe.  Paa  dets 
egne  Ben  maa  Mennesket  gaa  ind  i  Guds  Rige.  Selv  maa 
det  erobre  sig  dets  Plads  i  den  evige  Herlighed  i  Guds 
Nærværelse. 

„JNaar^  jeg  ser  din  Himmel,  dine  Fingres  Gerning,  Maanen  og 
Stjernerne,  som  du  har  gjort,  hvad  er  da  Mennesket,  at  du  kom- 
mer ham  i  Hu,  og  et  Menneskes  Barn,  at  du  besøger  hamr^" 

Det  er  Guds  Søn,  udstyret  med  guddommelig  Magt,  og 
hvis   det  antager   dets   guddommelige   Oprindelse   og  dets 

Skæbne,   kan  det  gennemføre  det,  som  vi  alle  higer  efter, 
nemlig,  at  Retfærdighed  skal  regere  Jorden. 


VOR    STORE    PLIGT. 


Som  Sidste  Dages  Hellige  paahviler  der  os  et  stort 
Ansvar.  Som  Medlemmer  af  Jesu  Kristi  Kirke  har  vi  paa- 
taget os  den  Pligt  at  leve  et  rent  og  dydigt  Liv,  at  ud- 
føre visse  Pligter  indenfor  Kirken  og  dele  med  vore 
Brødre  og  Søstre,  som  ikke  er  saa  godt  stillet  som  os, 
ja,  paa  hver  Maade  søge  at  lade  vore  Gerninger  gen- 
spejle Evangeliets  Lærdomme. 

Fremfor  alt  er  det  vort  store  Ansvar  dagligt  at  leve 
saaledes,  at  vore  Handlinger  skaber  Agtelse  for  Kirken, 
saaledes  at  vi  herigennem  kan  vise  Mormonismens  gud- 
dommelige Sandhed,  saa  andre  kan  se  vore  gode  Ger- 
ninger og  nære  vor  Fader  i  Himlen". 

I  en  Verden  som  den  vi  i  Dag  lever  i,  er  dette  ikke  en 
let  Opgave.  Hvert  Øjeblik  maa  vi  være  paa  Vagt  mod 
Snarer  og  Fristelser.  Verdens  Veje  synes  at  være  tilta- 
lende og  tiltrækkende.  De  er  meget  lettere  at  følge  end 
Herrens  Veje.  Men  der  paahviler  de  Sidste  Dages  Hellige 
et  Ansvar,  som  ikke  hviler  paa  noget  andet  Menneske. 
Os  er  der  blevet  givet  meget,  derfor  forventes  der  til 
Gengæld  meget.  Vi  er  blevet  velsignet  i  Overflod,  og  vi 
vil  blive  velsignet  endnu  mere,  hvis  vi  følger  Evangeliets 
Lærdomme  og  prøver  at  skabe  Respekt  og  Agtelse  for 
den  Kirke,  vi  tilhører. 

Det  forventes,  at  de  Sidste  Dages  Hellige  skal  leve 
som  eksemplariske  Borgere.  Det  er  vor  Pligt  efter  bedste 
Evne  at  efterleve  de  Ting,  der  bliver  fremsat  i  vore  Tros- 
artikler, de  ti  Bud  og  Visdomsordet.  Og  paa  Grund  af 
de  Tilstande,  som  der  i  Dag  hersker  i  hele  Verden,  er 
det  mere  vigtigt  og  alvorligt  for  os  at  opfylde  disse  Plig- 
ter end  nogensinde  før.  Verdens  Øjne  er  vendte  mod  os. 
Folk  er  blevet  mere  opmærksomme  paa  vor  Tro  og  vore 

Principper  end  nogensinde  før.  Det  er  vor  store  Pligt  at 
lade  vore  Handlinger  og  Gerninger  være  i  Overensstem- 
melse med  de  Principper,  som  en  stor  Del  af  Verden 
nu  kender. 

(Taget  fra  „Improvement  Era",  Juli,  1938) 


£y  sende    banker. 

JHysende  banker  vidner  om  JEivet, 
Viser  os  gaverne,  £fud  har  os  givet; 
^Bringer  »0~orstaaelses=SKlarhed«  til  Sindet, 
Saa  vi  ej  lever  som  aandelig  blindet  1 

gysende  banker  giver  os    (ylæde, 
Selvom  vi  ofte  maa  bitterlig  græde  — 
^Bønner  naar  frem  til  vor  himmelske  &ader, 
SHjælpen  den  kommer,  saa  intet  os  skader! 

<£ysende  banker  opliver  9landen, 
'Viser,  hvad  'Virke  kan  gøre  med  Sfiaanden 
Viser  hvorledes  vort  f/Jandsliv  maa  leves, 
DYemlig  nøjagtig  som  budene  skrevesl 

JEysende  banker  ^Rigdomme  søger, 
fKundskabsværdier,  som  glæden  forøger: 
^Kundskab  om  £ud  og  om  Svighedslivet, 
Svighedskræfter,  ved  tfCristus  er  os  givet! 

tmidste  SViels  &.  green 
Salt  £ake  €ity,  <Zltah. 

Aands-  og  Kulturperspektiver 

-af  Magister  Frithjof   Fluge.  - 


I. 
„Hvorfor  skrider  Menneskeheden  saa  langsomt  frem?" 
spurgte  Henrik  Wergeland  engang  fortvivlet.  Ja,  hvorfor 
skrider  Mennesket  saa  uendelig  langsomt  frem?  Her  staar 
vi  midt  i  en  Epoke  i  Slægtens  Udvikling  saa  rig  paa  tek- 
niske Hjælpemidler  i  Livets  Tjeneste,  at  Tilværelsen  for 
knapt  25  Aar  siden  fortoner  sig  som  en  Ødemark.  Og  alli- 
gevel lever  vi  i  en  Verden,  som  synes  at  nærme  sig  sin 
egen  opløsende  Undergang.  Ikke  mindst  finder  vi  blandt 
Menneskene  et  ejendommeligt  og  mangefoldigt  Tankekaos. 
Videnskabens  Vækst  som  Led  i  Udviklingen  har  vel  sin 
Del  af  Skylden  herfor.  Hvad  den  har  givet  med  den  ene 
Haand  i  Form  af  abstrakte  Sandheder,  har  den  knust  med 
den  anden  i  Form  af  praktiske  Modsigelser.  Som  et  tve- 
ægget Sværd  har  Videnskaben  været  i  Granskerens  Haand. 
Et  Sværd,  som  knuste  og  lagde  de  fineste  Spirer  i  Men- 
neskenes Sind  øde.  For  har  Videnskaben  ikke  hævdet  sin 
Eneherskerplads  mod  Religionen?  Og  er  de  religiøse  Længs- 
ler og  Impulser  ikke  de  fineste  Spirer  i  Sjæl  og  Sind?  Al 
sand  Religion  giver  Mennesket  en  Plads  som  Midtpunktet 
i  Tilværelsen,  som  Skabningens  Slutprodukt.  Men  Viden- 
skaben har  berøvet  Aanden  denne  Plads.  Den  har  omdannet 
Mennesket  fra  en  guddommelig  Afbildning  lil  en  sørgelig 
biologisk  Maskine,  skabt  af  døde  Kræfter  paa  en  Stjerne 
blandt  Universets  Millioner. 

II. 

Det  er  Videnskabens  Tragedie,  at  dens  Angrebsvaaben 
paa  Stoffet  blev  et  Kampmiddel  mod  Aanden.  Aanden,  som 
skabte  Videnskabens  Sejersgang,  blev  knust  til  materielle 
Partikler  af  sin  egen  Akse.  Det  er  en  Tragedie  af  Dimen- 
sioner. Aanden  skaber;  men  det  skabte  opløser  Aanden. 
Det  skete  ved,  at  samtidig  som  Videnskaben  mente  at  kunne 
paavise  Grundløsheden  i  den  traditionelle  katolske  og  pro- 
testantiske Teologi,  saa  troede  den  at  kunne  gøre  det  af 
med  selve  Religionen.  En  haabløs  Tro.  For  jo  dybere  man 

ser,  desto  klarere  opdager  man,  at  der  bag  Teologiernes 
brogede  og  forvirrede  Mangfoldighed  ligger  den  religiøse 
Erfarings  og  Livsfølelses  uigendrivelige  Virkelighed. 

Den  sande  og  levende  Religion  er  dannet  paa  etiske 
Værdier,  paa  Livsværdierne  i  Levemaade  og  Handling. 
Derfor  ligger  Religionens  Sandhed  udenfor  Videnskabens 
Forskningsomraade.  For  Religionen  er  Sjælens  dybe  Kilde 
for  dens  Forventninger,  Tro  og  Haab.  Den  er  urolig  og 
famlende  rastløs,  til  den  finder  Hvile  i  Gud,  som  Augustin 
siger. 

III. 

Men  om  Videnskabens  Detronisering  af  Gud  førte  Tanken 
til  kaotisk  Forfald  og  omskabte  Verden  til  et  Marionetteater, 
hvor  Menneskedukkerne  blev  antaget  for  at  blive  drevet 
af  materielle  Kræfter,  saa  levede  Religionens  sande  Kærne 
alligevel  i  Mørket.  Som  en  Lysstraale,  der  ikke  kunde  ses 
med  Videnskabens  „naturlige  Øje",  banede  den  sig  Vej  ind 
til  Menneskehjertet,  hvor  Aanden  blev  Kød,  Liv  og  Kraft 
i  det  enkelte  Menneskes  Liv  og  Bevisthed.  Hvad  drev 
Straalen  frem?  Du  har  sikkert  følt  det,  naar  Tvivlen  har 
boret  sig  gennem  din  Hjernes  Celler  og  ladet  dig  staa 
overfor  Fortabelsens  Afgrundsskakter.  Da  kom  Lyset  som 
et  Pust  fra  en  Verden,  som  aabnede  sig,  naar  du  paa  Knæ 
bad:  Er  det  muligt,  saa  lær  mig  at  kende  Lyset,  og  at 
magte  at  vandre  i  Lyset.  Da  saa  du,  at  midt  i  Lyskransen 
af  Livshaab  og  Forventninger  blev  Ordene  levende:  Du 
skal  vandre  i  Lyset,  ligesom  din  Fader  i  Himlen  er  i  Lyset. 
Lyset  og  din  himmelske  Fader  blev  to  Ting  af  samme,  to 
Sider  af  den  samme  Virkelighed.  Og  i  Mørkets  kolde  Gys 
oplevede  du,  at  du  for  at  være  i  og  gennem  Lyset  maa 
være  i  og  gennem  Gud. 

IV. 
Saa  indsaa  du  Guds  virkelige  Verden  bag  de  materielle 
Taageslør,  som  Videnskaben  famlede  i.  For  bag  Viden- 
skaben randt  Livet,  det  evige  Liv,  som  ikke  kunde  tappes 
i  videnskabelige  Læresætningstønder,  fordi  Aand  aldrig 
kan  indfanges  af  Stoffet.  Aanden  følger  sine  Love,  og 
Aandens  Love  er  Religionens.  I  Religionen  bliver  Menne- 
skets Guddomsophav  realiseret  som  en  levende  Virkelighed. 

I  den  sande  Religion,  hvor  Verden  svinder  bort  til  et  Ar- 
bejdsmiddel  for  en  universal  Gudsplan,  oplever  du  din 
Plads  som  Medarbejder  i  Verdens  aandelige  Genrejsning. 
I  denne  Genrejsning  er  du  ikke  Herre,  men  Tjener.  I  denne 
Genrejsning  er  du  ikke  Slave  af  Videnskabens  Stofhunger, 
men  fribaaren  Modtager  af  Lys  og  Sandhed.  Lys  og  Sand- 
hed. Gudslivets  dybe  Kildevæld,  som  rinder  friskt  og  klart 
i  Mennesket.  Men  Mennesket  opdager  det  ikke,  førend  det 
har  arbejdet  sig  gennem  Materialismens  Slagger  i  dets 
egen  Sjæl.  „Ned,  i  Dybet  skal  du  ned,  der  er  Fred  fra 
Evighed",  som  Henrik  Ibsen  synger.  Ned  i  Dybet  af  en 
selv,  hvor  det  egentlige,  ægte  og  guddommelige  lever  som 
Aandens  Spirer  til  et  positivt  Liv.  Lyset  skinnede  i  Mørket; 
men  Menneskene  saa  det  ikke.  Hvorledes  kunde  Menne- 
skene se  Lyset,  naar  Videnskaben  har  gjort  sit  til  at  dække 
det  fil  med  Stoffets  Kappe?  Hvorledes  kunde  Lyset  skinne, 
naar  dets  Straalekraft  forlængst  blev  brudt  af  Katolikkernes 
Ceremoni-Teologi?  Hvorledes  kunde  Lyset  skinne,  naar 
Lyskilden  var  skjult  af  falske  Naade-Teologidogrner? 

V. 
Religionens  Længsel  efter  Lyset  i  Menneskesindet  fik 
aldrig  dets  Sandhedstrang  stillet  tilfreds  i  Verdens  Teolo- 
giformer. Det  rene  kan  ikke  forvaltes  med  urene  Hænder. 
Det  rene  kan  ikke  findes  paa  et  snavset  Bord.  Der  maa 
laves  en  ny  Himmel  og  en  ny  Jord.  Lysets  Kilde  maa 
strømme  rigt,  frit,  levende  og  uforandret  af  Menne- 
skets utallige  Vranglærer.  Derfor  er  Lysets  Fylde  i  Men- 
neskets Sind  et  Skaberværk  af  Guds  Aabenbarings- 
kræfter.  Uden  Aabenbaring  fra  Gud  bliver  Livet  kaotisk 
og  tøjlesløst.  Det  var  denne  Sandhed,  Joseph  Smith  indsaa 
og  maatte  realisere.  Kom  da  Lyset  som  Mormonisme?  Ja, 
Lyset  kom  som  Sandhed  transformeret  fra  Gudskilden  til 
Profetens  Tankekraft.  Som  Lyset  i  Tidens  Midte  blev  mani- 
festeret i  et  Menneske,  saaledes  blev  Lyset  atter  sendt  gennem 
en  særlig  udvalgt  Modtager.  Længslen  efter  Lys  i  Menneske- 
sindet blev  bragt  i  Samvær  med  Lyskilden  fra  oven.  Og 
Samværsformen,  Kontaktbryderen  mellem  Mennesket  og 
Gud,  blev  Mormonismen. 

VI. 
Fra  Lysets  Kilde  stiger  Tankens  Klarhed  og  Følelsernes 
Fylde  frem.  Tankeklarhed  og  Følelsesfylde  er  Grundak- 
korderne i  Mormonismens  egenartede  Livssymfoni.  Derfor 
bliver  Sandheden  Befrieren,  fordi  Sandheden  er  Forenen 
af  Menneskets  dybeste  Længsler  og  Guds  almægtige  Viden. 
Det  første  er  betinget  af  det  sidste.  Derfor  er  Aandens 
Perspektiver  det  samme  som  Guds  levende  Nærværelse. 
Og  derfor  er  al  sand  Kultur  fyldt  af  Gud. 


Apostel  Reed  Smoot  død. 


Søndag  den  9.  Februar  gik  Reed  Smoot  ind  i  det  Liv, 
om   hvilket   han  havde  saa  stor  Kundskab. 

Han  døde  i  Set.  Petersborg,  Florida.  Radioen  udsendte 
Nyheden  om  hans  Død,  og  hele  det  amerikanske  Folk  vidste 
da,  at  det  havde  mistet  en  stor  Borger.  Kirken  vidste,  at  en 
Guds  Mand  dermed  havde  paabegyndt  en  ny  Karriere  i  et 
endnu  højere   Liv. 

Ved  Apostel  Smoots  Begravelse  i  Salt  Lake  City  den  14. 
Februar  talte  paa  Kirkens  Vegne  Præsident  Heber  J,  Grant, 
J.  Reuben  Clark,  ]r.,  David  O.  Mc.  Kay,  George  Albert 
Smith  samt  Hr.  E.  O.  Howard,  der  er  Præsident  for  Walker 
Bank  og  Trust  Company.  Samtlige  Talere  priste  hans  Livs- 
gerning   for  Nationen  og   Kirken. 

Apostel  Smoot  blev  født  den  10.  Januar  1862  i  Salt  Lake 
City  som  Søn  af  Abraham  Owen  Smoot  og  Hustru  Anna 
Kirstine  Mauritzen  Smoot.  Hans  Fader  stammede  fra  Ken- 
tucky og  var  en  af  Utahpionererne. 

Apostel  Smoots  Arbejde  for  Amerika  er  for  vidtløftigt  til 
at  kunne  omtales  her.  Vi  vil  blot  nævne,  at  han  var  Senator 
i   30  Aar  og  samtlige  Præsidenters   »højre  Haand«. 

Hans  Karriere  indenfor  Kirken  begyndte  med  en  Mission 
til  Liverpool  i  England,  hvortil  han  blev  kaldet  Aar  1890. 
Der  virkede  han  som  Bogholder.  Aar  1895  udnævntes  han 
til  anden  Raadgiver  i  Utah  Stavs  Præsidentskab.  Her  virkede 
han    i    fem    Aar,    til    1900,    i    hvilket   Aar  han   blev  kaldet  til 

Apostel.  Da  han  siden  blev  Senator,  var  Størstedelen  af 
hans  Tid  optaget  af  politisk  Arbejde;  men  hans  Indflydelse 
til  Fordel  for  Kirken  har  altid  været  stor.  Overalt  forsvarede 
han  med  Begejstring  Kirkens  Idealer.  Han  kendte  og  om- 
gikkes Landets  mest  fremragende  Mænd  og  altid  fremførte 
han  sit  Folks  Religion. 

Naar  han  befandt  sig  paa  Rejser,  opsøgte  han  altid  Kir- 
kens smaa  eller  store  Forsamlinger  og  bar  sit  Vidnesbyrd 
om  Evangeliet.  I  sit  Hjem  i  Washington  var  han  altid  glad 
for  at  indbyde  sine  Trosfæller,  som  tilfældigt  gæstede  Staden. 

Amerika  har  i  Sandhed  mistet  en  stor  Statsmand;  Utah 
en  af  sine  berømteste  Sønner  og  Kirken  en  af  sine  største 
Missionærer;    men    hans    Minde  og  gode  Livsgerning  vil  leve. 


Fra  Missionsmarken. 


Velsignelser: 

Den  17.  April  1941  blev  Vagn  Allan  Andersen,  Søn  af  Aksel  Ernst  An- 
dersen og  Katrine  Elna  Rickeisen  Andersen,  velsignet  af  Missionspræsi- 
dent  Orson  B.  West. 

©  dåbshandlinger : 

Søndag  den  27.  April  1941  blev  Bertel  Julius  Olsen,  Esbjerg  indlemmet 
i  Kirken  ved  Daab.  Broder  Olsen  blev  døbt  af  sin  Søn  Niels  Peter  Olsen 
og  fik  Haandspaalæggelse  af  Missionspræsident  Orson  B.  West. 

Søndag  den  4.  Maj  blev  Karen  Gudrun  Hansen  og  Elly  Møller  Knudsen, 
begge  fra  Odense,  samt  Majken  Hanne  Lis  Andersen,  København  døbt  i 
København.  Str.  Hansen  blev  døbt  af  Broder  Thomas  Anton  Thomsen 
og  fik  Haandspaalæggelse  af  Distriktspræsident  Aksel  Mathiesen;  Str. 
Knudsen  blev  døbt  af  Brd.  Mathiesen  og  fik  Haandspaalæggelse  af  Di- 
striktspræsident C.  Marius  Løvendahl  og  Majken  blev  døbt  af  Broder 
Carlos  E.  Andersen  og  fik  Haandspaalæggelse  af  Faderen  Enoch  L. 
Andersen. 

Søndag  den  11.  Maj  blev  Brd.  og  Str.  Albert  Emil  Nielsens  Tvillinger 
Kathe  og  Jytte,  døbt  af  Ældste  Figat  H.  Breum.  Kathe  fik  Haandspaa- 
læggelse af  Grensforstander  Chr.  P.  J.  Madsen  og  Jytte  af  Missions- 
præsident  Orson  B.West.  Kathe  og  Jytte  er  hjemmehørende  i  København. 

„Stjernen"  byder  hver  eneste  en  af  de  nye  Søskende  hjertelig  velkommen 
i  Kirken. 

dødsfald: 

Søndag  den  4.  Maj  afgik  en  af  Københavns  gode  og  trofaste  ældre 
Søstre,  Str.  Ane  Margrethe  Petersen,  ved  Døden  som  Følge  af  Alder- 
domssvækkelse. Str.  Petersen,  der  er  født  i  Grønfeldt  i  Jylland,  blev 
Medlem  af  Kirken  den  28.  September  1939.  Str.  Petersen  var  en  god  og 
pligtopfyldende  Sidste  Dages  Hellig  —  altid  mild  og  venlig  mod  enhver. 
Ære  være  hendes  Minde! 

Onsdag  den  21.  Maj  mistede  Randers  Gren  en  af  sine  gode  og  tro- 
faste gamle  Medlemmer,  idet  Broder  Jens  Christensen  afgik  ved  Døden. 
Broder  Christensen  blev  født  den  28.  Juli  1862  og  blev  indlemmet  i 
Kirken  ved  Daab  den  20.  Juli  1898.  Broder  Christensen  har  altid  været 
meget  aktiv  indenfor  Kirken,  og  den  14.  December  1914  opnaaede  han  den 
store  Ære  at  blive  ordineret  til  Ældste.  Broder  Christensen  blev  bisat 
fra  Kirken  under  en  meget  smuk  Højtidelighed  den  26.  Maj.  Ære  være 
hans  Minde! 

fødselsdage : 

Torsdag  den  15.  Maj  1941  kunde  en  af  Aarhus  Grens  kendte  ældre 
Søstre,  Str.  Nielsine  Jørgensen,  fejre  sin  80aarige  Fødselsdag,  idet  hun 
blev  født  i  Uggebølle,  Randers  Amt,  den  15.  Maj  1861.  Str.  Jørgensen 
bor  nu  sammen  med  sin  Mand,  Otto  J.  Jørgensen,  i  en  hyggelig  Stue 
i  De  gamles  Hjem  i  Aarhus.  Det  er  altid  en  Opmuntring  at  besøge 
denne  Søster,  da  hun  har  et  stærkt  Vidnesbyrd  om  Evangeliets  Sand- 
hed, hvilket  hun  frimodigt  bærer  til  alle,  hun  kommer  i  Berøring  med. 

T.  J.  J. 

^fester  og  lignende: 

Søndag  den  2.  Marts  blev  Stella  Christensen,  Datter  af  Thomas  Chri- 
stensen og  Hustru,  Randers,  under  en  lille  Højtidelighed  i  Søndags- 
skolen optaget  i  de  voksnes  Kreds.  C.  P. 

Søndag  den  11.  Maj  var  Søndagsskolen  i  Randers  Gren  forsamlet  til 
en  festlig  Sammenkomst  i  Anledning  af  Moders  Dag.  Der  blev  udført 
et  udsøgt  Program  med  Sang  og  Taler.  Til  Stede  34.  C.  P. 

